สารวัตรต้น ยกนิ้วฟอร์มรักบี้ยู-20 ไทย ในศึกชิงแชมป์เอเชีย
สารวัตรต้น พอใจผลงานทีมยู-20 ที่ลาว พร้อมดันเข้ามหาวิทยาลัยดังเสริมแกร่งรักบี้ หลังจากที่ทีมรักบี้ประเภท 7 คน รุ่นอายุไม่เกิน 20 ปี ในประเภททีมหญิงได้รองแชมป์ และทีมชายได้อันดับ 3 ในศึกชิงชนะเลิศแห่งเอเชีย ระหว่างวันที่ 24-25 ส.ค. ที่นครหลวงเวียงจันทน์ สปป.ลาว,วันที่ 26 ส.ค.62 นางสาวอุรวดี ศรีภิรมย์ อุปทูตรักษาการ ได้เปิดสถานเอกอัครราชทูตไทย ณ เวียงจันทน์ เพื่อจัดงานเลี้ยงต้อนรับและฉลองความสำเร็จของนักรักบี้เยาวชนไทย โดยมี สารวัตรต้น พ.ต.ท.กุลธน ประจวบเหมาะ นายกสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ พร้อมด้วย พล.ร.ต.ปกครอง มนธาตุผลิน เลขาธิการสมาคม, ร.อ.ประชา ศรีธวัชพงศ์ ผู้ช่วยเลขาธิการสมาคม, วีรยุทธ โพธารามิก ประธานฝ่ายสิทธิประโยชน์, สหพล พลปัถพี ประธานฝ่ายต่างประเทศ และ ธนากร ผลอนันต์ ประธานฝ่ายประชาสัมพันธ์ เดินทางไปด้วย,บรรยากาศเป็นไปอย่างคึกคักสนุกสนานและอบอุ่น จากการต้อนรับของคณะเอกอัครราชทูตไทย ณ เวียงจันทน์ โดย นางสาวอุรวดี ศรีภิรมย์ อุปทูตรักษาการ ได้กล่าวว่า ในนามท่านเอกอัครราชทูตไทย ณ เวียงจันทน์ นายเกียรติคุณ ชาติประเสริฐ ก็ขอต้อนรับคณะนักรักบี้ไทยที่นำโดย พ.ต.ท.กุลธน ประจวบเหมาะ นายกสมาคมกีฬารักบี้ฟุตบอลแห่งประเทศไทยฯ และขอแสดงความยินดีกับทีมหญิงที่ได้รองแชมป์ และทีมชายได้อันดับ 3 ซึ่งการจัดงานเลี้ยงต้อนรับและฉลองความสำเร็จนั้นเป็นไปตามแนวทางที่ท่านเอกอัครราชทูตได้กล่าวไว้ว่า จะต้องดูแลและต้อนรับคณะทีมชาติไทย ที่มาสร้างชื่อเสียงให้ประเทศอย่างอบอุ่นเสมือนเป็นบ้านของตัวเอง,ด้าน พ.ต.ท.กุลธน ประจวบเหมาะ นายกสมาคมกีฬารักบี้ฟุตบอลแห่งประเทศไทย เปิดเผยว่า ถือว่าเป็นอีก 1 ความสำเร็จของทีมเยาวชนรักบี้ยู-20 ไทย จากการที่ตนเดินทางมาให้กำลังใจนักกีฬา ก็ได้เห็นฟอร์มของเด็กไทยที่มีการพัฒนาขึ้นเป็นอย่างมาก รวมไปถึงหัวใจที่ไม่ยอมแพ้ ถึงแม้ว่าคู่แข่งข้างหน้าจะเป็นผู้เล่นโอนสัญชาติ ซึ่งนักกีฬาเหล่านี้ทั้งชายและหญิงหลายคนกำลังจะก้าวไปศึกษาในระดับอุดมศึกษา โดยสมาคมรักบี้ก็มีแนวทางที่จะให้คำปรึกษา และแนะแนวนักกีฬาในการเข้าเรียนต่อในมหาวิทยาลัยที่มีทีมรักบี้เพื่อเป็นการต่อยอดพัฒนาในระดับสูงขึ้นไปอีก ทั้งสมาคมก็พร้อมเข้าไปดูแลนักกีฬาที่มีความสามารถอีกด้วย.
สารวัตรต้น พอใจผลงานทีมยู-20 ที่ลาว พร้อมดันเข้ามหาวิทยาลัยดังเสริมแกร่งรักบี้ หลังจากที่ทีมรักบี้ประเภท 7 คน รุ่นอายุไม่เกิน 20 ปี ในประเภททีมหญิงได้รองแชมป์ และทีมชายได้อันดับ 3 
สารวัตรต้น,พ.ต.ท.กุลธน ประจวบเหมาะ,รักบี้ 7 คน,รักบี้ยู-20 ชิงแชมป์เอเชีย,รักบี้ทีมชาติไทย